Villads Villadsen (forfatter)

Villads Ove Gabriel Jørgen Villadsen, født 11. januar 1916 i Avannarliit, (), et nu nedlagt udsted ved udmundingen af Ilulissat Isfjord, død 22. januar 2006 i Qasigiannguit. Villads Villadsen var overkateket, skolelærer, forfatter, digter, komponist og kunstner.

Han blev i 1945 gift med Birgithe f. K’âgssuarpâse Manîkutdlak Ajivalik, barnebarn af en af de sidste berømte åndemanere, Maratsi.

Ordener 

 Ridder af Dannebrogsordenen
 Dronningens Fortjenstmedalje i sølv med krone
 Grønlands Selvstyres Fortjenstmedalje i sølv
 Æresborger i Qasigiannguit
 Grønlands Hjemmestyres Kulturpris

Familie 

Hans forældre var Judithe (blev kaldt i daglig tale ”Naja”), f. Johansen og Jakob Villadsen, der ernærede sig som en fangerfamilie.

Søskende 

Født som nr. 2 ud af 5 søskende:

Arnaq Villadsen, død i ung alder

Dorthe Simonsen, døde gammel

Tobias Villadsen, kateket, omkommet ved kajakfangst

Karl Villadsen, død af tuberkulose

Børn 

Erling Villadsen, f. 1945 i Qaqortoq

Naja Villadsen, f. 1949 i Qeqertarsuaq

Kaali Villadsen, f. 1951 i Qeqertarsuaq

Ulrik Villadsen, f. 1956 i Qeqertarsuaq

Lars Villadsen, f. 1963 i Angmagssalik/Ammassalik (nu: Tasiilaq)

Levnedsbeskrivelse 

Villads Villadsen var oprindeligt opdraget til at være fanger i traditionel grønlandsk forstand. Han fik således sin første traditionelle grønlandske kajak som 5 årig. Han blev habil sælfanger i børneårene og fangede sin første hvidhval som 14-årig.

Uddannelse 

 I Avannarliit / Nordre Huse blev han som så mange andre udsteder dengang, undervist af den lokale læser, der formelt ikke havde nogen uddannelse. Også hans moder oplærte ham således med at læse og skrive. Efter sin konfirmation blev han af myndighederne opfordret til at gennemføre en uddannelse og eftersom han ønskede at lære noget, sagde han ja.
 1932 optaget i efterskolen i Aasiaat
 1934 Højskolen i Nuuk
 1936 Seminariet i Nuuk
 1938 uddannet som kateket/lærer

I 1938 blev han udstationeret i Angmagssalik (nu: Tasiilaq) som underviser til den østgrønlandske kateketuddannelse, såkaldte småkateketer, foruden at være overkateket ved præstegældet. Underviste også frivilligt på den lokale aftenskole.

Ved siden af sit erhverv som overkateket ernærede han sig stadig som fanger hvor han fik to østgrønlandske kajakker og havde et hundespand.

I 1945 flyttede Villads og hans kone Birgithe til Akulliit, en nu nedlagt bygd syd for Qasigiannguit, efter et midlertidig ophold i Qaqortoq hvor sønnen Erling blev født og døbt.

Efter et halv år i Akulliit flyttede familien til Qeqertarsuaq. I Qeqertarsuaq startede Villads Villadsen sit kulturelle virke for alvor. Han oprettede bl.a. spejdertruppen KFUM og den første nordgrønlandske lokale sangkorforening, K’EP (K’ek’ertarssuarme Erinarssok’atigît Pek’atigîgfiat).

1951-52 var han på uddannelsesophold i Danmark, Askov Højskole i et halvt år herefter folkeskoleturnus på forskellige skoler.

I 1961 flyttede familien tilbage til Angmagssalik (nu Tasiilaq) i Østgrønland for at undervise de sidste hold småkateketer. Der medvirkede Villads Villadsen til oprettelsen af spejdertroppen Gustav Holms Trop samt det lokale sangkor.

I 1967 gennemgik Villads Villadsen et musikkursus i Baaring Højskole. Samme år flyttede familien til Qasigiannguit, Vestgrønland, hvor Villads Villadsen boede indtil sin død 22. januar 2006.

Villads Villadsens kulturelle virke 

Under sit uddannelsesophold på seminariet i Nuuk fra 1936 vaktes hans interesse for litterært arbejde, hvor Villads Villadsen sad på et af seminariets små værelser og skuede ud af de små vinduer - efter sigende på det storslåede udsigt mod den gamle kolonihavn - og skriblede digte og småfortællinger ned uden dog at det mundede ud i nogen udgivelser. Og dette fortsatte han med efter at være flyttet til Østkysten i 1938, hvor hans interesse for det litterære voksede. Villads Villadsen udgav i 1954 sin første bog i to dele, ”mêrk’anut ok’alugpalât I - II”, en samling oversatte smånoveller og fortællinger for børn.

I 1958 udgav Villads Villadsen sit første værk, ”Jense”, omhandlende perioden efter den 2. Verdenskrig, hvor Amerikanerne under krigen beskyttede Grønland og oprettede baser rundt omkring i Grønland, bl.a. i Ikkatseq ved Angmagssalik/Ammassalik. Forbindelsen til Danmark blev afbrudt under krigsårene.

Villads Villadsen bibliografi 

 Meeqqanut oqaluppalaat I – II, 1954, Oqaluttuat / Det Grønlandske Forlag
 Jense, 1958,	Oqaluttualiaq
 Meeqqanut oqaluppalaat I – II, 2. udg., 1964, Oqaluttuat
 Valmuuinnguaq, Piccolo, Italiamiutut (på italiensk), 1964, Digte / Nouva Antologia
 Nalusuunerup Taarnerani, 1965, Oqaluttuat (roman i digteform) / Det Grønlandske Forlag
 Nukappiatoqqat, tak./(se) Allagarsiat, 1970	Oqaluttualiaq / fortælling
 Nikkulaat, 1971, Oqaluttuaq / roman
 Ikerasaamiut	, 1973, Oqaluttualiaq / roman
 Juulut, 1974, Oqaluttualiaq / roman
 Ole, 1974, Ilinniut (lærebog) / Ministeriet for Grønland
 Nikkulaat, 2. udg., 1976, Oqaluttuaq / roman
 Tuperna, 1976, Oqaluttualiaq / roman / Det Grønlandske Forlag
 Meeqqanut oqaluppalaat, 3. udg., 1976, Oqaluttuat / fortællinger for børn / Ministeriet for Grønland
 Suulut Jaakulu, 1977, Ilinniut / lærebog
 Saamu nangitittoq, 1977, Isiginnaartitsissut / teatermanuskript
 Kaassassuk, 1977, Isiginnaartitsissut / teatermanuskript
 Manguaraq Qaammassuarlu, 1977, Isiginnaartitsissut / teatermanuskript
 Nannup aatsagasup ataani, tak./se at. Paas., 1977, Oqaluttualiaq/fortælling / Ministeriet for Grønland
 Piitaqu, tak./ se Suluit 1, 1978	Oqaluttuaq / Det Grønlandske Forlag
 Qasapi, Islandimiutut / på islandsk, 1978, Digte, Ljóökynni
 Diskomi kingornalu, 1979, Oqaluttualiaq/ roman / Det Grønlandske Forlag
 Asingaleq, tak. / se Inuit, 1979	Digte / Nordiske 1. Bogforlag
 Siivali, 1980, Oqaluttualiaq / roman
 Aviaaja, Indiamiutut / på indisk, 1981, Digte / Adr. Sahitya Akademi, New Delhi
 Aviaaja and his family, tuluttut / på engelsk, 1981, Digte / Anglo-American Center, Mullejö
 Asanninnera illit toquppat, 1983, Oqaluttualiaq / roman / Det Grønlandske Forlag
 Aviaaja ilaqutaalu, danskisut / på dansk / 1983, Digte, se Grønlandsk litteratur, Nørhaven
 Qasigiannguit ukiut 250-ine, 1985, Oqaluttuarisaaneq / lokalhistorisk / Nørhaven Bogtrykkeri
 Buujuk Nuulummiu, 1984, Oqaluttualiaq / roman / Det Grønlandske Forlag
 Habakuk nulialu Maria Magdaline, 1987, Isiginnaartitsissut / teatermanuskript / Maniitsup Kommunea
 Ajortup Qania, 1987, Oqaluttuat naatsialuit / roman / Det Grønlandske Forlag
 Arnaq ilinnut tunniussara, 1988, Oqaluttualiaq / roman, Atuakkiorfik
 Ole Naffarmi (?), 1991
 Margrethe, 1995 roman
 Nalusuunerup taarnerani, roman i digteform, ny retsskrivning, 1996
 Pisimasupiluup akisuanera, roman, 1999
 Juulliaqqap unnuaani il.il., 19 ?, Isiginnaartitsissut / teatermanuskript
 Inuilaarsuup anersaavi, digte, 2003
 Meeqqanut oqaluppalaat, ny retskrivning, 2003
 Qinikkit, ujakkit nanissavatit – taallat / digte, 2005
 Inuillami serrarpalaaq, digte, 2006
 K'asapi, tak. / se Grønlandske digte, ?, Digte / Gullander, Skjern
 Tulukkat sinittarfianni (?)
 Tussiutit, Den grønlandske Salmebog, 6 salmer, 2008

Saqqummersinneqanngitsut / Ej publicerede:

 Arnaq aasiit pisuulluni roman / 1993
 Eqqaamasat – kuseriarnerit / selvbiografi / 1995
 Qasigiannguit nunaqarfigisimasai: Ikamiut, Akulliit, Ilimanaq, Avannarliit, Eqi / oqaluttuarisaaneq / lokalhistorisk fortsættelse af "Qasigiannguit ukiut 250-ine" (1984)
 Qimatulivimmit (1989)
 Eskimuut upperisarsiornerat
 Putorsuaq
 (Kinguarsimanerusut upperisarsiornerat; nr. 5?)
 Ajornaqaaq, saperpara allallu, oqaluttuaaqqat / novellesamling (1995)

Forfattere fra Grønland
Riddere af Dannebrog